safouaneb/arywiki huggingface dataset:
لعرݣوب

لعرݣوب جماعة ترابية قروية كاينة ف اقليم واد دّهاب، جهة دّاخلة واد دّهاب، ساكنين فيها 5503 واحد، على حسب لاحصاء لعام 2014.
لعطاطرة

لعطاطرة جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 17593 واحد، على حسب لاحصاء لعام 2014.
سلالة لعلويين لفيلاليين لحاكمة

لعلويين (لامازيغية: ⵍⵄⴰⵍⴰⵡⵉⵢⵏ) هي سلالة مغربية عربية من تافيلالت كتنسب ل شّرفة حكمات لمغريب من 1666، السلطان اللول لي حكم منهم هو مولاي رشيد، ؤ كيحكم منهم لمغريب دابا لماليك محمد ساديس بن لحسن، تبناو لمدهب لمالكي ف لفيقه لي لبعض كيعتابرو بلي كيمتّل لوسطية ؤ لاعتدال ؤ تسامح. و هوما ولاد عم سّعديين. تاريخ. دّولة لمركزية. تطور لمفهوم د دولة ف لعهد مولاي سماعيل بن شريف (1672-1727) لي غايبني بزاف د لمؤسسات جديدة، ؤ يدير بزاف د لاصلاحات، زيد عليها لفتوحات لي دار حيت ف لوقت ديالو وصل لمغريب لاقصى امتداد ديالو، ؤ غايقدر يوحد دّولة، هادشي كامل بفضل لجيش ديالو لي شكلو من لعبيد لكحلين ؤ لحرطانين لي تسمى ب عبيد لبخاري، ولكن مورا لموت ديالو غاتنوض مدابزات سياسية بين ولاده و عيالاته علاود لعرش. ف لعهد ديال محمد تالت (1757-1790)، غايقدر يعاود يوحد لمملكة مرة خرا ؤ غا يعاود يݣاد لمخزن، زيد عليها انو قضا علا لمركزية ؤ خلا لقبايل يحافضو على ليستقلالية ديالهم، ف لعهد د عبد رحمان (1822-1859) لمغريب غا يطيح ف لاطماع لؤروپية من بعد ما عاون لحركة ليستقلالية د دزاير بلقيادة د لامير عبد لقادر، لمغريب غايخسر قدام [لفرنسيس] ف معركة اسلي عام 1844، شّي لي غا يخلي للي غايزعم لوروپيين على لمغريب.
لعمامرة

لعمامرة جماعة ترابية قروية كاينة ف اقليم اسفي، جهة مراكش اسفي، ساكنين فيها 12717 واحد، على حسب لاحصاء لعام 2014.
لعونات

لعونات جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 17850 واحد، على حسب لاحصاء لعام 2014.
لعيون

لعيون ؤلا تطاوين لجانوبية مدينة كاينة ف اقليم لعيون، جهة لعيون ساقية لحمرا، ساكنين فيها 212. 474 واحد، على حسب لاحصاء لعام 2014.
لعݣاݣشة

لعݣاݣشة جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 13748 واحد، على حسب لاحصاء لعام 2014.
لغدادرة

لغدادرة جماعة ترابية قروية كاينة ف اقليم الصويرة، جهة مراكش اسفي، ساكنين فيها 6825 واحد، على حسب لاحصاء لعام 2014.
لغديرة

لغديرة جماعة ترابية قروية كاينة ف اقليم جّديدة، جهة دّار لبيضا سطات، ساكنين فيها 19973 واحد، على حسب لاحصاء لعام 2014.
لغربية

لغربية جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 22729 واحد، على حسب لاحصاء لعام 2014.
غشاية صيطوپلازمية

لغشاية صيطوپلازمية (ؤلا لغشاية سيلولية، لغشى لخلوي ) (ب لونݣلي : cell membrane) هي واحد لغشاية شفافة، كتعزل صيطوپلازم على لوسط اللي على برة، هاد لغشاية مكونة من طبقة د ليپيد مضوبلة، عندها حساسية نفادية ختيارية. هاد لغشاية خدامة بحال شي صاك كتجمع ݣاع داكشي لي كاين ف سيلول، فيه تستيفة د لپروتينات ؤ دهنيات خدامين مجموعين كينظمو لي داخل ؤ لي خارج من لخلية؛ زيد عليها لغشاية صيطوپلازمية فيها شي ريسيپتورات لي كيقدرو يستقبلو اشارات من برا سّيلول.
لغنادرة

لغنادرة جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 33553 واحد، على حسب لاحصاء لعام 2014.
لغنيميين

لغنيميين جماعة ترابية قروية كاينة ف اقليم برشيد، جهة دّار لبيضا سطات، ساكنين فيها 17502 واحد، على حسب لاحصاء لعام 2014.
لفرانساوية

لفرانساوية هي واحد اللوغة لاتينية من الاسرة الهندو-اوروپية. الاصل ديالها هو الدارجة د اللاتينية اللي كانت تاتهضر فالشمال د فرانسا. على حساب الاحصائيات د 2014، كاين 77 مليون واحد فالعالم اللي اللوغة الام ديالو هي لفرانساوية، وفلمجموع تقريبا 300 مليون واحد تيهضرو لفرانساوية يا اما كلوغة لم، ولا تعلموها من بعد. كاين بزاف د لبلدان من غير فرانسا اللي فيها لفرانساوية لوغة رسمية، حيث فرانسا ستعمرات بزاف د لبلايص فلعالم وكانت تاتفرض اللوغة ديالها عليهم. من لبلدان اللي فيها لفرانساوية رسمية كاين: فرانسا، سويسرا، بلجيكا، كنادا، وبزاف د الدول ف افريقيا. فلمجموع لفرانساوية لغة رسمية ف 29 بلاد فلعالم. 30% د الناس فلمغريب (تقريبا 10 د لمليون) تيهضرو لفرانساوية، ولكن هي ماشي لوغة رسمية و ماعندها تا وضع دستوري ولا قانوني، واخا بزاف د الادارات والمؤسسات تيتعاملو بيها. لمنضمة اللي تاتكلّف بلفرانساوية ف لعالم هي لمنضمة لعالمية د لفرونكفونية. لاروس و لوروبير من بين اهم الديكسيونيرات د لفرانساوية.
لفيدا

لفيدا جماعة ترابية مقاطعة كاينة ف اقليم/عمالة دّار لبيضا، جهة دّار لبيضا سطات، ساكنين فيها 158566 واحد، على حسب لاحصاء لعام 2014.
لإصلاحية د شوشانك

لفيلم د اصلاحية شوشانك(ب لونݣلي The Shawshank Redemption) هو واحد لفيلم ميريكاني تنتج عام 1994 كتبو ؤدار لاخراج ديالو فرانك دارابونت لقصة د لفيلم تخدات من الرواية ديال ستيفن كينݣ لي لعنوان ديالها "ريتا هيوارث ؤاصلاحية شوشانك". الفيلم دار لبطولة ديالو تيم روبنز فدور اندي دوفرين ؤمورݣان فريمان فدور اليس "ريد" ريدنج. كيحكي لفيلم لقيصة د اندي دوفرين لي تشد و دخل لحبس بعدما تحكم عليه ب لمؤبد علا ود التهمة د لقتل د مراتو و لعشيق ديالها، وكيفاش غيعيش حياتو داخل لحبس معا ݣرانو من لمجرمين. و الصحبة لي دار فلحبس. و لحياة دلحبس و لولف ديالها. عند لفيلم واحد النهاية ميمكن تاوحد يتوقعها وحدة من بين اجمل النهايات ف السنيما.
لقراقرة

لقراقرة جماعة ترابية قروية كاينة ف اقليم سطات، جهة دّار لبيضا سطات، ساكنين فيها 11419 واحد، على حسب لاحصاء لعام 2014.
لقصابي تاݣوست

لقصابي تاݣوست جماعة ترابية قروية كاينة ف اقليم ݣلميم، جهة ݣلميم واد نون، ساكنين فيها 2407 واحد، على حسب لاحصاء لعام 2014.
لقليعة

لقليعة جماعة ترابية حضرية كاينة ف عمالة اينزݣان ايت ملول، جهة سوس ماسة، ساكنين فيها 79616 نسمة، على حسب الاحصاء العام 2014.
لكريمات

لكريمات جماعة ترابية قروية كاينة ف اقليم الصويرة، جهة مراكش اسفي، ساكنين فيها 9897 واحد، على حسب لاحصاء لعام 2014.
لكويت

لكويت (رسميا: الدولة د لكويت) هي بلاد جات ف لغرب د اسيا، و بالضبط ف الشمال لغربي د لخليج لفارسي. تايحدّها من الشمال و من لغرب لعراق، من لجنوب السعودية، و من الشرق لبحر ديال لخليج. لمنطقة اللي فيها لكويت كانو ساكنين فيها ناس كيهضرو لعربية، و كيخدمو اما فالتجارة ما بين شبه لجزيرة لعربية و لهند، ولاّ فلغطيس و الجميع ديال اللؤلؤ من قاع لبحر. كانت لامارة ديال لكويت مستاقلة، من نهار تاسسات ف 1613 تال 1871، و هو لعام اللي حكموها فيه لعتمانيين، و دخّلوها للامبراطورية ديالهم. ف 1889، ولاّت لكويت محمية ديال بريطانيا. ستاقلات لبلاد من بريطانيا نهار 19 يونيو 1961. ف 1990، من مورا ما دخل لعسكر د لعراق للكويت، بدات لحرب اللولا ديال لخليج، اللي كانت حرب قادتها لميريكان، شاركو فيها بزاف د لبلدان ف لعالم، و سالات ف 1991. تيسكنو ف لكويت تقريبا 4. 6 مليون د الناس (70% منهم برّانيين)، و لعاصمة ديالها هي لمدينة د لكويت. اللغة الرسمية د لبلاد هي لعربية، و لفلوس اللي كاتخدّم فيها هي الدينار لكويتي. النضام ديال لحكيم ديال لبلاد هو ملكي دستوري، و هي داخلة ف بزاف د لمنضمات دولية بحال لامم لمتحدة و لجامعة د الدول لعربية و لمنضمة د التعاون لخليجي و منضمة التعاون لاسلامي. لقتيصاد د لكويت تيضور بزّاف على لپطرول: هي خامس اكبر مصدّر د لپطرول ف لعالم (تكتاشف فيها ف 1936)، و هاد لميدان كيشكّل 80% ديال لمداخيل ديال لبلاد.
للا تاكركوست

للا تاكركوست جماعة ترابية قروية كاينة ف اقليم الحوز، جهة مراكش اسفي، ساكنين فيها 7306 واحد، على حسب لاحصاء لعام 2014.
للا عزيزة

للاعزيزة جماعة ترابية قروية كاينة ف اقليم شيشاوة، جهة مراكش اسفي، ساكنين فيها 8448 واحد، على حسب لاحصاء لعام 2014.
لمؤسسة د ويكيميديا

مؤسسة ويكيميديا (ب نݣليزية "Wikimedia Foundation" ؤلا "WMF") هيّا منضمة عالمية ماشي ربحية كاين لمقر ديالها ف سان فرانسيسكو ف لميريكان. لمؤسسة تاتسيّر بزاف د لمشاريع لّي عندها علاقة ب لمحتوى لحرُ، ؤ تاتملك ضّومينات ؤ سّيرڤورات ديالها، بحال لمشروع د ويكيپيديا، لّي هو خامس اكبر موقع ف لعالم من نّاحية ديال شحال من واحد تيدخليه. لمؤسسة ماتاتحكمش ف لمحتوى ديال ديك لمشاريع ؤ ماتقدرش تبدلو، هاداكشي تيديروه لمتطوعين ف لعالام كامل، اما لمؤسسة خدمتها هيّا تتاكد بلي كلشي خدام ؤ تعاون لمتطوعين ف اي حاجة حتاجو. لمؤسسة د ويكيميديا تاسسات ف 20 يونيو 2003 من عند جيمي وييلز ؤ لاري سانݣر. لمديرة ديالها من يناير 2022 هيّا ماريانا اسكندر. لاهداف ديالها. مؤسسة ويكيميديا تاسسات ل بزاف د لغراض. لهدف لموهيم ݣاع ديالها هو تعاون لمشاريع ديالها د تّقافة لحورّة ؤ نّاس لمتطوعين لّي خدامين عليها. من بين لحوابج لّي تادير لمؤسسة باش توصل ل هاد لهدف: لمشاريع ديالها. مؤسسة د ويكيميديا واقفة علا بزاف د لمشاريع، لّي هيّا:
لمالديڤ

لمالديڤ (بديڤيهي: ދިވެހިރާއްޖެ)، رسميا لجمهورية د لمالديڤ، هي بلاد ارخبيل جات ف لمحيط لهندي، و محسوبة على لجنوب ديال اسيا. اقرب لبلدان ليها هوما لهند و سري لانكا. لمساحة ديال لبلاد هي 298 كم مربع، و تاتخلّيها تكون اصغر بلاد من ناحية لمساحة ف اسيا. لمالديڤ فيها كتر من 10. 000 جزيرة، و مفرقين بزاف بيناتهم على مساحة كبيرة. دخل لاسلام للمالديڤ ف لقرن 12، من واحد السيد سميتو ابو لبركات لبربري، كاين اللي تيقول باللي جا من لمغريب، و كاين اللي تيقول من الصومال. ف 1887 ستعمراتها بريطانيا، و بقات فيها تال 1965، اللي هو لعام ديال لاستقلال ديال لمالديڤ. ف 1968، و لاّت لبلاد جمهورية رئاسية. تيسكنو ف لمالديڤ تقريبا 380. 000 ديال الناس و لعاصمة ديالها هي ماليه. اللغة الرسمية ديال لبلاد هي الديڤيهي و لفلوس اللي كاتخدّم فيها هي الروفييا. لاقتصاد ديال لبلاد تيدور بزاف على السياحة و على الصيد د لحوت. هي داخلة مع بزاف د لمنضمات دولية بحال لامم لمتحدة و لكومنويلت و منضمة التعاون لاسلامي و لحركة د عدم لانحياز. الدين ديال الدولة هو لاسلام، و الدستور ديال لبلاد تيقول باللي ضروري تكون مسلم باش تكون مالديڤي.
لماهاطما ݣاندي

موهانداس كرمشاند ݣاندي (بلݣوجارلتية: મોહનદાસ કરમચંદ ગાંધી - تولد ف 2 اكتوبر 1869 - مات ف 30 يناير 1948) ولمعروف بسميت لماهاطما ݣاندي، كان واحد السياسي هندي والشاف الروحي د لحركة د الاستقلال د لهند من بريطانيا. سميت لماهاطما تاتعني الروح لعضيمة، وعطاهالو الشاعر لهندي طاݣور. كان ݣاندي تيطالب بلمقاومة دلاستعمار بلعصيان لمدني و بطريقة سلمية. الطريقة ديالو كان ممنوع فيها يهزَ السلاح ولا يدابز، و لفكرة ديالها كانت هي يقاوم لبريطانيين بالسلمية. لعيد ميلاد د ݣاندي، اللي هو نهار 2 اكتوبر، هو عطلة ف لهند، و عالميا هو النهار لعالمي ديال اللاعنف. بزاف د الناس كانوا باغين يقتلو ݣاندي، وكان غادي يتًقتل 6 د لمرًات. لمرة السادسة نجح فيها القتًال، و تقتل ݣاندي فدلهي ف 30 يناير 1948. كانو لهندوس لمتطرفين باغين يقتلوه حيت كان تيجيهم باللي تيجي من لمسلمين و باللي هو خان لهندوسية و تيشجع التقسيم د لهند.
لمباركيين

لمباركيين جماعة ترابية قروية كاينة ف اقليم برشيد، جهة دّار لبيضا سطات، ساكنين فيها 8559 واحد، على حسب لاحصاء لعام 2014.
لمجاطية ولاد طالب

لمجاطية ولاد طالب جماعة ترابية قروية كاينة ف اقليم مديونة، جهة دّار لبيضا سطات، ساكنين فيها 32286 واحد، على حسب لاحصاء لعام 2014.
لمحارا

لمحارا جماعة ترابية قروية كاينة ف اقليم الرحامنة، جهة مراكش اسفي، ساكنين فيها 9477 واحد، على حسب لاحصاء لعام 2014.
لمهارزة ساحل

لمهارزة سّاحل جماعة ترابية قروية كاينة ف اقليم جّديدة، جهة دّار لبيضا سطات، ساكنين فيها 17766 واحد، على حسب لاحصاء لعام 2014.
لمحبس

لمحبس جماعة ترابية قروية كاينة ف اقليم اسا الزاݣ، جهة ݣلميم واد نون، ساكنين فيها 712 واحد، على حسب لاحصاء لعام 2014.
لمحجوب بن صديق

لمحجوب بن صديق، تولد ف 20 فبراير 1922 ف مكناس ؤمات ف 17 شتنبر 2010 ف باريز، كان نقابي مغريبي. حياتو. تولد لمحجوب ف 1922 ف مكناس، فين تبع قرايتو لبتيدائية ؤ تانوية قبل مايدخل لمكتب سكك لحديدية فين خدم ملي كانت عندو 16 لعام كرئيس د لمحطة د سوق لاربع. ف 1951، تشد ؤحكمات عليه حوكومة لحماية بعاماين د لحبس، دوز فيها عام ؤعاود رجع ف 1952 مور ما دار اضراب عام بسباب لموت ديال نقابي تونسي فرحات حشاد. ف لخروج ديالو ف 1954، ولا من زوعاما ديال لحركة لعمالية بحيت ف 20 مارس 1955 حل تيحاد لمغريبي لشغل ؤ ولا لكاتب لعام ديالو. ف 1957، تعين نايب لول ديال رايس لمجلس لوطني ستيشاري لي كان هو لمهدي بن بركة. ف نفس لعام، تعين كعضو ف لمكتب دولي د شغل. مات لمحجوب بن صديق نهار 17 شتنبر 2010 فواحد سبيطار ف باريز ف فرانصا، ؤتدفن ف مقبرة شوهادا ف دار لبيضا.
لمحجوبي أحرضان

لمحجوبي احرضان (ب لامازيغية : ⵍⵎⵃⵊⵓⴱⵉ ⴰⵃⵕⴹⴰⵏ)، لي معروف بسميت زّايغ، تولد فـ 1921 ولا 1922 ف والماس ؤ مات ف 15 نونبر 2020 ف الرباط، كان عسكري ؤ سياسي مغريبي. حياتو. اصلو من لقبيلة د ايت عمار لي تابعة لايت سݣوݣو، لمحجوبي احرضان قرا ف لكوليج د ازرو ؤ موراها ف لمدرسة لعسكرية د مكناس. شارك لمحجوبي معا لجيش لفرانصاوي ف لحرب لعالامية تانية، ؤ فديك لوقيتة ديال لحيماية لفرانصاوية تعين قايد د والماس بين 1949 ؤ 1953. مور ستيقلال، كان بين ناس لولين لي دخلو لسياسة، خدا بزاف لمناصب ف لحكومة، ؤ تعين والي د رباط، من بعد ولا لكاتيب لعام د لحركة شّعبية ف1962، احرضان قدر يشارك ف8 لحوكومات مغريبية، من بين لوزارات لي كان شاد؛ وزارة دفاع (1961-1964)، وزارة لفلاحة (1964)، وزارة لفلاحة ؤ لاصلاح زراعي (1965)، وزارة دفاع (1966-1967)، وزارة دولة (1977)، وزارة لبريد ؤ لمواصلات (1977)، وزارة تعاون (1979) ؤ وزارة دولة (1983). لافكار ديالو. دافع لمحجوبي احرضان فاش كان ف لحركة شعبية علا ناس د "لبلاد". مورا ماوقع نشيقاق لول ف لحركة شعبية عبر لمحجوبي احرضان علا توجهات ديالو لامازيغية ف لبرامج ؤ لخطابات ديالو، مفتاخر ب لاصول لامازيغية ؤ ب تّرات لامازيغي د لمغاربة، طالب باش تقرا لوغة لامازيغية ؤ واجه تّيارات ديال تعريب ف لمغريب. عند لمحجوبي احرضان شي روايات ؤ شعر كيتعلق بتقافة لامازيغية.
لمحمدية

لمُحمدية ولا فضالة هي مدينة ساحلية وجماعة تراببية مغربية عندها طابع حضري، بعيدة ب15 كم شمال شرق مدينة الدار لبيضا غرب لمغريب، تابعة اداريا لعمالة لمحمدية، جهة الدار البيضا سطات. كانت لمحمدية معروفة بسميتها لقديمة فضالة، تا ل25 يونيو عام 1960م فاش تحول لسمية جديدة لمحمدية من عند لملك لمرحوم محمد لخامس بلمناسبة ديال لبني دلمصفاة دنفط سامير، لي خلاها تولي مركز ديال صناعة لبترول فلمغريب. عدد سكان ديال لمدينة هو 207. 670 نسمة على حساب لاحصاء ديال عام 2014م. لاصل د سّمية. تاسسات لمدينة على يد سّلطان محمد التالت بن عبد الله عام 1750، و تسمات (فَضْلُ الله) سمية تبدلات من بعد و رجعات (فَضِيلَة)، و عاود تبدلات و رجعات "فِضَالَةَ"، و ف قصة وحدة خرة، تشهرات لقصبة د لمحمدية ب لجهاد ضد لقراصنة، عليها تسماو ناس ديالها اهل لفضل ولا لفُضالا، ومن هنا جا لاسم ديال فضالة. تاريخ. معا لبداية ديال لقرن لعشرين، كان لبراني طامع فلمدينة دلمحمدية بسباب لموقع ديالها لاستراتيجي، و نجحو لالمان يدخلو ليها و يستتمرو فلفلاحة وشرا ديال لاراضي. فعام 1912 بعد ما تفرضات لحماية على لمغريب، استوطنوها لفرانسيس و بناو فيها لمرسة، و ف 25 يوليو 1960 زارها سلطان محمد الخامس العلوي و شيد فيها لمصفاة ديال لبترول لمعرفوة بسمية ديال سامير، و من ديك ساعة رجعات كاتسمى مدينة لمحمدية. لجغرافيا. لمُحمدية عندها موقع مهم على لواجهة دلمحيط لاطلسي، و بين لعاصمة لقتيصادية ولادارية دلمغريب، تايحدها من شمال لمحيط الاطلسي، ومن لجانوب طريق سيار، ومن شرق وادي نفيفيخ، ومن لغرب وادي لمالح، و هي لعاصمة ديال عمالة لمحمدية.
لموحيط لأطلاسي

لمحيط التيلاسي، ؤلا لمحيط لاطلاسي ؤلا لبحر لمحيط هو تاني اكبر محيط فلعالم من مورا لمحيط لمهدًن (الهادي). لمساحة د لمحيط لاطلسي هي 106. 460. 000 كم²، وهو اللي تيخليه ياخد تقريبا 20% من لمساحة ديال لكرة لارضية، و 29% من لمساحة ديال لبحورا ولمحيطات فلعالم. لمحيط لاطلسي تيحدًوه من الشرق افريقيا واوروپا، ومن لغرب امريكا الشمالية ولوسطانية ولجنوبية. فالشمال هو مرتابط مع لمحيط لمجمَّد الشمالي، وفلجنوب مع لمحيط لمجمَّد لجنوبي (اللي تيوصل تال لقطب لجنوبي). خط ليستيواء تيقسم لمحيط التيلّاسي على جوج: لمحيط التيلاسي الشمالي، ولمحيط التيلاسي لجنوبي. تيتقال باللي لمحيط التيلاسي هو الحدان مابين لعالام لقديم (افريقيا، اوروپا، اسيا) ولعالام الجديد (اميريكا). اتيمولوجيا. لكلمة ديال محيط تجابت من لعربية : مُحِيطٌ، بينما لكلمة ديال التيلاسي تجابت من لامازيغية تيلاّس ⵜⵉⵍⵍⴰⵙ واللي كاتعني الضلام اولا الضل، ونيت هاد لمحيط كان كايتسما فلقرون لوسطانية عند لعرب ب"بحر الضلمات" لاحقاش ديك الساع مكانش لعالم الجديد معروف وكانو الناس كايصحاب ليهوم واش هوا النهاية دلعالام. اما بحر لمحيط دكروها شلا كتاتبيا مغاربا قدام بحال بن بطوطة و حسن لوزّان.
لمخاليف

لمخاليف جماعة ترابية قروية كاينة ف اقليم الصويرة، جهة مراكش اسفي، ساكنين فيها 5387 واحد، على حسب لاحصاء لعام 2014.
لمخزن

لمخزن (لامازيغية : ⵍⵎⴻⵅⵣⴰⵏ) هو واحد لكلمة عندها معنى خاص ف دارجة ؤلا لامازيغية ف لمغريب، ؤ غالبا ما كيعني طبقة لي حاكمة بحال لمليك ؤلا سلطان ؤلا لقياد ؤ شيوخة دلقبايل، ؤ لعساكرية، ؤ لامن، ؤ صحاب ضريبة ؤ اي واحد تابع للادارة لمركزية. قبل كانت هاد لكلمة كاتخدّم حتى ف الدزاير و تونس قبل مايوليو جمهوريات مستاقلة. تستعملات لكلمة د لمخزن اول مرة ف لعهد د سّعديين ف لقرن 16 [] ؤ كيعنيو بيه لحكومة د سلطان، ؤ بقا كيتستعمل حتا ف لعهد د لعلويين حتال لعهد د لاستعمار. على حساب محمد شفيق، لموحدين هوما اللولين لي خدّمو هاد لكلمة ب هاد لمعنى ب لامازيغية "اڭادير"، و طرجموها حرفياً ل "مخزن". تسمات لبلايص لي تابعين لسلطان ب "بلاد لمخزن" ؤ لعكس لبلايص لي ماتبعينش لحوكم د سلطان كتسمى "بلاد سّيبة" لي كانت القبائل امازيغية ديالها مكتخلصش ضريبة خصوصا في الاطلس والريف لكلمة. كلمة د "لمخزن" كتعني حرفيا "المستودع" بالعربية ولكن كانت كتعني ف لمغريب نخبة لي حاكمة و جات من طرجامة حرفية ديال كلمة "اڭادير/اڭودار" ب لامازيغية. ؤ غالبا خدات لمعنى ديالها من ضرائب، ؤ لي كانت كتجمع ؤ تخزن ف لمخازن د سلطان. دخلات لكلمة د لمخزن ف لفرانساوية ب ماݣازان (magasin)، ؤ طاليانية ب ماݣازينو (magazzino). ؤ دخلات ل نݣليزية من لفرانسوية لوسيطة ب (magazine)، وكان فلول كيعنيو بيه لمخزن د سلاح، ولكن تحول من بعد باش يعنيو بيه "مجلة". ولكن مازال ف لوغة صبنيولية كلمة د (Almacén) لي عندو نفس لمعنى.
لمراسلة

لمراسلة جماعة ترابية قروية كاينة ف اقليم اسفي، جهة مراكش اسفي، ساكنين فيها 18335 واحد، على حسب لاحصاء لعام 2014.
لمرصى

لمرصى جماعة ترابية حضرية كاينة ف اقليم/عمالة لعيون، جهة لعيون ساقية لحمرا، ساكنين فيها 17505 واحد، على حسب لاحصاء لعام 2014.
مركوب

لمركوب هو وسيلة كتخدم باش تهز لحوايج ؤلا لبشر من قنت لقنت اخر. من شحال هادي و بنادم كان كيخدم لبهايم و لكرويلات ؤ دابا ولا لحديد بحال لمركوب د الطريق (طّوموبيل، لموطور، الطوبيس، لكاميو، لپيكالة)، ديال السكة (التران، الطرام)، ديال لما (لباطو، لفلوكة، لغواصة)، ديال السما (طّيارة، لهيليكوپطير، صّاروخ قاطع لقارات)، برمائي بحال لهوڤركرافت، و ديال لفضاء (الصاروخ و لمكوك).
لمزامزة لجنوبية

لمزامزة لجنوبية جماعة ترابية قروية كاينة ف اقليم سطات، جهة دّار لبيضا سطات، ساكنين فيها 19576 واحد، على حسب لاحصاء لعام 2014.
لمزوضية

لمزوضية جماعة ترابية قروية كاينة ف اقليم شيشاوة، جهة مراكش اسفي، ساكنين فيها 25652 واحد، على حسب لاحصاء لعام 2014.
لمسيد

لمسيد جماعة ترابية قروية كاينة ف اقليم بوجدور، جهة لعيون ساقية لحمرا، ساكنين فيها 572 واحد، على حسب لاحصاء لعام 2014.
لمشرك

لمشرك جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 16141 واحد، على حسب لاحصاء لعام 2014.
لمشور القصبة

لمشور القصبة مدينة مغريبية و جماعة ترابية حضرية كاينة ف عمالة مراكش، جهة مراكش اسفي، ساكنين فيها 16641 واحد، على حسب لاحصاء لعام 2014.
لمصابيح

لمصابيح جماعة ترابية قروية كاينة ف اقليم اسفي، جهة مراكش اسفي، ساكنين فيها 11339 واحد، على حسب لاحصاء لعام 2014.
لمعاريف

لمعاريف جماعة ترابية مقاطعة كاينة ف اقليم/عمالة دّار لبيضا، جهة دّار لبيضا سطات، ساكنين فيها 170310 واحد، على حسب لاحصاء لعام 2014.
لمعاشات

لمعاشات جماعة ترابية قروية كاينة ف اقليم اسفي، جهة مراكش اسفي، ساكنين فيها 15389 واحد، على حسب لاحصاء لعام 2014.
لمكسيك

لولايات لمتحدة د لمكسيك (بالصبليونية Estados Unidos Mexicanos)، واللًي معروفة بسميت لمكسيك هي جمهورية دستورية فيديرالية جات فلجنوب د امريكا الشمالية. تاتحدًها من الشمال لميريكان، من لغرب لمحيط لهادي، من الشرق خليج لميكسيك، من لجنوب ݣواطيمالا و بيليز. لمسكيك عندها تاريخ قديم ودازو فيها بزاف د لحضارات قبل مايجيو ليها لاوروپيين، منها لاولميك ولازطيك ولمايا. ف 1521 دخلو الصبليون للمكسيك وحتلوها وسموها صبانيا الجديدة. بقات لمكسيك تابعة للمملكة د صبانيا تال 1821، وهو لعام اللي ستاقلات فيه. من مورا ديك لوقيتة ماكانش ستيقرار بزاف وكانت تاتحارب لمكسيك مع لميريكان وتاتمشيليها لاراضي. بقات لوضعية بحال هاكا تال 1910، وهو لعام اللي وقعات فيه الثورة لمكسيكية، اللي خرج منها الدستور د 1917، والنظام لجمهوري لفيديرالي اللي كاين فلبلاد تال دابا. تيسكنو فلمكسيك 128. 6 مليون د الناس، ولعاصمة ديالها هي ميكسيكو. اللغة الرسمية هي الصبليونية، ولعملة اللي كاتخدًم هي لپيزو لمكسيكي. لمكسيك عضو فبزاف د لمنظمات دولية بحال لامم لمتحدة، منظمة التجارة لعالمية، جي 20، ومنظمة التعاون والتنمية ليقتيصادية (اللي كانت هي اول دولة تادخليها من امريكا اللاتينية، ف 1994).
ملحون

لملحون هو فن مغريبي اصيل د لغنا د لقصايد تيناقش مواضيع و قضايا دينية و لا جتماعية ولا سياسية. ف لملحون، الشاعر هو لي كينظم لكلام و كيلحنو. زداهر هاد لفن ف لمدون لقديمة بحال فاس، مكناس، مراكش، وسلا ف لمغريب. و تلمسان ف لجزائر. تاريخ د لملحون. بدا لملحون ف تافيلالت لي كانو يدوزو منها لكًفلات د لبيع و الشرا و هادشي ساهم باش يبان هد لفن تماك. ف لول ضهرات لقصيدة الزجلية لي هي شعر بالدارجة مخلطة بكلمات ب لعربية لفصحى. و تكنات ببزاف د السميات: لفن لموهوب (لحقاش بزاف د زجالين كانو اميين و كانو تيقولو هدي هيبة من عند الله)، الساكًية، النضم، لوزن، لكلام، لغا… ف لقرن تسعود هجري، بان لملحون. و ولات لقصيده تتغنا. جوج د الشعرا اصلو هد الفن و عطاو الركائز دياولو: الشيخ عبد العزيز المغراوي و المصمودي. من واحات تافيلالت، نتاشر لملحون ف بزاف د لبلايص ف لمغريب و ف لجزائير. و هاد ل انتشار ساهم ف التطوير ديالو. من الناس لي ساهمو ف لانتشار د لملحون هما لحرفيين و لي تيديرو الصناعة التقليدية (النجار، اللباط، الخراز، الدباغ، الدراز… ) و علي يديهم خرجو بزاف د لميازن (الدقة ديال لمهراز، لمرمًا، لقياس… ) مواضيع د لملحون. لملحون دوا على مواضيع مختلفة. ف لمواضيع ديال الدين، تنضموا قصايد ف التوحيد و ف السيرة النبوية. كان تيتخدم لملحون باش يوصل بعض الرسائل و يعلًم الناس.
لمملكة لمتحدة

لمملكة لمتحدة د بريطانيا لعظمى وايرلاندا الشمالية (ب لينݣليزية United Kingdom of Great Britain and Northern Ireland)، اللي معروفة بسميًت لمملكة لمتحدة، هي بلاد جات فالشمال لغربي د اوروپا. لمملكة لمتحدة تاتجمع بريطانيا لعضيمة و ايرلاندا الشمالية. عندها حدود ارضية وحدة مع لجمهورية د ايرلاندا. من غير داكشي، تيحدًوها غي لبحورا: لمحيط لاطلسي و بحر الشمال و لكانال لينݣليزي و التونيل د لمانش اللي تيربطها ب فرانسا. لمملكة لمتحدة ملكية دستورية وهي دولة تيحادية من عام 1800. فيها 4 د لبلدان هوما: نّݣليز، سكوطلاندا، ايرلاندا الشمالية و ويلز. لحكومة لمركزية كاينة فلعاصمة لندن، ولكن كاين حكومات فلعواصم لمحلية تاهي، واللي هي: بيلفاسط و كارديف و ايدينبرا. اللغة الرسمية هي لينݣليزية، وعاد كاين لغات وطنية بحال سكوطلاندية و لويلزية و لكورنية و لايرلاندية. لمملكة لمتحدة كانت تاريخيا بلاد ستعمارية، ستعمرات كثر من الربع د لعالم، وهو اللي خلاها فواحد لوقت تكون اكبر امبراطورية فالتاريخ، واللي خلا لينݣليزية لغة منتاشرة بزاف فلعالم وتاتهضر فبزاف د لبلدان. لمملكة لمتحدة عندها قتيصاد قوي، هو السادس فلعالم، وعندها الطاقة النووية. هي داخلة فبزاف د لمنظمات دولية بحال لامم لمتحدة (عضو دائم ف مجلس لامن) و منظمة التجارة لعالمية و حلف الشمال لاطلسي. كانت داخلة تا ف ليتيحاد لاوروپي من 1973، ولكن خرجات منًو ف يناير 2020.
لمنارة

لمنارة جماعة ترابية مقاطعة كاينة ف عمالة مراكش، جهة مراكش اسفي، ساكنين فيها 409829 واحد، على حسب لاحصاء لعام 2014.
لمنصورية

لمنصورية جماعة ترابية حضرية كاينة ف اقليم بنسليمان، جهة دّار لبيضا سطات، ساكنين فيها 19853 واحد، على حسب لاحصاء لعام 2014.
لمنيزيلة

لمنيزيلة جماعة ترابية قروية كاينة في اقليم تارودانت، جهة سوس ماسة، ساكنين فيها 4207 نسمة، على حسب الاحصاء العام 2014.
لمهادي

لمهادي جماعة ترابية قروية كاينة في اقليم تارودانت، جهة سوس ماسة، ساكنين فيها 11119 نسمة، على حسب الاحصاء العام 2014.
لمهارة

لمهارة جماعة ترابية قروية كاينة في اقليم تارودانت، جهة سوس ماسة، ساكنين فيها 11366 نسمة، على حسب الاحصاء العام 2014.
لمهدي بن بركة

لمهدي بن بركة، تولد ف يناير 1920 ف الرباط، و تخطف ف 29 اكتوبر 1965 ف باريز ف فرانسا، كان سياسي شتيراكي مغريبي. من نهار تخطف بن بركة ماتعرفات عليه شي خبار، و باقي تال دابا ما كايناش معلومات على لغبور ديالو، و فين مدفون. حياتو. تزاد لمهدي بن بركة ف رّباط ف يناير 1920 وكان من لولين ف لمغريب لي سالاو لقراية حتال لباك. قرا ف ليسي ليوطي ف دارلبيضا من 1938 ل 1939. ملّي كان عمرو 24 عام كان هو صّغير ف ناس لي سيناو على لوتيقة ديال لمطالبة ب سّتيقلال ديال لمغريب من فرانسا و عطاوها ل لماليك محمد لخامس نهار 11 يناير 1944.
لموحدين

لموحدين ؤلا اموحيدن (لامازيغية : ⵉⵎⵡⵃⴷⵉⵢⵏ - "Imweḥdiyen") هما سلالة امازيغية مصمودية غا ياسسو "لامبراطورية لموحدية"، بزعامة بن تومرت (لامازيغية : ⵓ ⵜⵓⵎⴰⵔⵜ)، غاتكون لعاصمة ديالهم هي مراكش من بعد ما غلبو لمرابطين عام 1146، ؤ غادي اتوسعو علا لمغريب د لوسط (لجزاير دابا) و افريقية (ليبيا ؤ تونس دابا)، ؤ يحكمو لاندلس (صبانيا ؤ لبرطقيز دابا)، ؤ يقاومو لقشتاليين، ويتبتو لوجود لموري ف ابيريا من بعد ما طييحو مملكة اراݣون ؤ ناڤارا. توسع. لمرحلة لولا. دخلو تلمسان ؤ وهران ف لمغريب د لوسط عام 1144. لمرحلة تانية. لامبراطورية لموحدية غادي تاخد ݣاع لبلايص لي بقاو ف لمغريب. لمرحلة تالتة. لموحدين غاديين يدخلو لمدينة جزاير عام 1153. لمرحلة رابعة. فعام 1160، لموحدين غايدخلو على افريقية ؤ شرق اقليم طرابلس (ليبيا دابا) ؤ رجعو لمهدية ؤ جزيرة جربة (تونس دابا) ؤ ݣاع سواحل افريقية من نورمان. تقافة. لادب ؤ لفكر. وخا لقسوحية ديال لاصلاحات دلموحدين؛ لانتاج لادبي بقا مستمر، ؤ لجاميعات د لموحدين بقاو كيقريو لمعرفة د لعولما لمغاربة ؤ لاندلسين ؤ لكتوبا ديال ليونانين ؤ الرومان. ف لعهد د لموحدين بانو بزاف ت لعولما ؤ لادابا، بحال بن روشد، حفصة بنت لحاج لركونية، بن طوفيل، بن زهر، بن لعبار، بن عميرة، ؤ بزاف ت لفلاسفة ؤ لعولما لخرين. ولكن تشدد ديالهم مع اهل لكيتاب خنق لمشهد ثقافي لاندلسي ليهودي لي كان مجهد من قبل، ؤخلا موسى بن ميمون يمشي للشرق ؤ مشاو بزاف ت ليهود ل "طوليضو" لي كانو حاكمينها لقشتالين. لبني. لموحدين كانو معروفين ب لبني دجوامع علا طريقة لمغريبية لمورية لي كانت معروفة بلزخرفة ؤ زواق ديالها ؤ لقسوحية ديالها داكشي علاش باقي منهم شي وحدين تال دبا فلمدن لي كانو حاكمين بحال مراكش، رباط، تنمال اشبيلية، تلمسان، ؤ قرطبة.